אוניברסיטת מומבאי

**אוניברסיטת מומבאי** (באנגלית: **University of Mumbai**; לשעבר **אוניברסיטת בומביי**), היא אוניברסיטה ציבורית ממלכתית, שנוסדה ב-18 ביולי 1857 והממוקמת בעיר מומבאי, הודו. האוניברסיטה נחשבת לאחת ממערכות האוניברסיטאות הגדולות בעולם עם למעלה מ-549,000 סטודנטים הלומדים בקמפוסים שלה ובמכללות המסונפות אליה. נכון לשנת 2013, לאוניברסיטה היו מסונפות 711 מכללות קשורות. פרופסור רבינדרה ד. קולקארני (Ravindra D Kulkarni) הוא סגן נשיא (Vice-chancellors) האוניברסיה החל מיוני 2023.

## מוטו
שמאל|ממוזער|סמל האוניברסיטה והמוטו "פרי הלמידה הוא אופי והתנהגות מוסרית" בסנסקריט מתחת לספר הפתוח המסמל למידה, מגדל השעון המסמל את אוניברסיטת מומבאי, האניה מסמלת את נמל מומבאי וגלגלי השיניים והארובות מסמלים מסחר ותעשייה
מוטו אוניברסיטת מומבאי כפי שהוא מופיע בסמל (מגן) האוניברסיטה, הוא: "פרי הלמידה הוא אופי והתנהגות מוסרית - The fruit of learning is character and righteous conduct", בסנסקריט: शीलष्टतफला विद्या משפט זה מדגיש את הקשר ההדוק בין למידה לפיתוח אישיות והתנהגות מוסרית. החינוך אינו מתמקד רק בהקניית ידע אלא גם בעיצוב ערכים, פיתוח אחריות מוסרית וטיפוח התנהגות אתית. הערכים הנרכשים בתהליך החינוכי אמורים להתבטא בחיי היומיום של הלומד, דרך אופי מוסרי והתנהגות נכונה. המסר מבוסס על תפיסות פילוסופיות וחינוכיות המדגישות את חשיבות הקניית ערכים במסגרת הלימודים.

## היסטוריה
אוניברסיטת מומבאי נוסדה ב-18 ביולי 1857 כחלק ממאמץ בריטי להרחיב את ההשכלה הגבוהה בהודו תוך התאמת המודל המערבי, הבריטי. בהתאם ל-"" (Wood's Despatch), שנוסח על ידי  בשנת 1854. המסמך היה מסמך מכונן שהדגיש את החשיבות של חינוך באנגלית והקמת מוסדות לימוד גבוהים ברחבי הודו. אוניברסיטת בומביי הוקמה בשנת 1857 לאחר הצגת העצומה מאגודת בומביי (Bombay Association) לממשל הקולוניאלי הבריטי בהודו. העצומה מאת אגודת בומביי שיקפה את רצונם של המקומיים בגישה להשכלה גבוהה. אוניברסיטת בומביי עוצבה על בסיס המודל הבריטי של אוניברסיטאות דומות בבריטניה, במיוחד אוניברסיטת לונדון. מודל זה השפיע על מבנה האוניברסיטה ועל שיטות ההוראה בה, והפך אותה למוסד מוביל באזור שהצמיח בוגרים בעלי השפעה בתחומים שונים כגון מהאטמה גנדי, זובין מהטה, הומי באבא, נסים איזיקיאל ואחרים.

הפקולטות הראשונות שהוקמו במערכת החינוך שהובילה להקמת אוניברסיטת מומבאי, היו הפקולטה לאמנויות  (Elphinstone College) ב-1835 והפקולטה לרפואה ב (Grant Medical College) ב-1845. שתי המכללות היו קיימות לפני ייסוד והקמת האוניברסיטה והעבירו את סמכותן לאוניברסיטה להעניק תארים תארים לאוניברסיטה לאחר הקמתה. התארים הראשונים שהוענקו בשנת 1862 היו תואר ראשון באמנויות (Bachelor of Arts) ותואר ראשון ורישיון ברפואה (Licentiate in Medicine). בנוסף, בתי ספר לרפואה Sindh Medical School בהיידרבאד, Sindh היו גם הם מסונפים לאוניברסיטה.

 (Cornelia Sorabji), שלמדה משפטים ב באוקספורד, הייתה הסטודנטית הראשונה למשפטים באוקספורד ולעורכת הדין הראשונה בהודו, הייתה הבוגרת הראשונה שסיימה תואר באוניברסיטת מומבאי ב-1888.

עד שנת 1904, אוניברסיטת מומבאי התמקדה בפיקוח אקדמי, היא פעלה בעיקר כגוף מפקח שעסק בבחינות, הענקת זיכיונות למכללות, פיתוח תוכניות לימודים, והנחיית מכללות בפיתוחן. החל משנת 1904 האוניברסיטה הרחיבה את תפקידה לתחומי הוראה, מחקר ותארים מתקדמים. באותה תקופה, הוקמו מחלקות הוראה, תחומי מחקר ותוכניות לתארים מתקדמים. לאחר שהודו קבלה עצמאות ב-1947, תפקידי האוניברסיטה וסמכויותיה אורגנו מחדש במסגרת חוק אוניברסיטת בומביי משנת 1953. בשנת 1996 שונה שמה של האוניברסיטה מאוניברסיטת בומביי (University of Bombay) לאוניברסיטת מומבאי (University of Mumbai).

בשנת 1949, מספר הסטודנטים באוניברסיטת מומבאי עמד על 42,272, עם 80 מכללות מסונפות. עד שנת 1975, מספר הסטודנטים גדל באופן משמעותי ל-156,190, בעוד מספר המכללות המסונפות עלה בהתאמה ל-114.

## קמפוס קלינה
אוניברסיטת מומבאי שיפרה את תהליכי הבחינות על ידי שילוב טכנולוגיות מתקדמות, כמו העברת שאלוני בחינות באופן מקוון והערכת מחברות בחינה בסריקה במרכזי בחינות מרוחקים. בשנת 2015, הושק המאגר האקדמי של האוניברסיטה בשיתוף עם חברת CDSL (Central Depository Services Limited), מה שהפך את האוניברסיטה לראשונה בהודו שהשיקה מאגר אקדמי דיגיטלי.

### ספריות
ספריית Jawaharlal Nehru (JNL) היא הספרייה המרכזית, הממוקמת בקמפוס קלינה. החל ממאי 2019, הספרייה זקוקה נואשות לשיקום.ממוזער| ספריית אוניברסיטה בקמפוס פורט.

#### מגדל השעון של רג'באי
ממוזער| מגדל השעון של רג'באי, הממוקם בקמפוס המבצר, נבנה בשנת 1878.
אחת מנקודות הציון של מומבאי,  (Rajabai Clock Tower), הוא אחד מסמליה הידועים של מומבאי, בנייתו הושלמה בשנות ה-70 של המאה ה-19 והוא משמש את ספריית אוניברסיטת מומבאי. את עיצוב מגדל רג'באי יצר סר ג'ורג' גילברט סקוט שהסתמך על דגם של מגדל השעון של ארמון וסטמינסטר בלונדון. איש העסקים המקומי  (Premchand Roychand) מימן את הבנייה וקרא למגדל לזכר אמו, על שמה, ראג'באי. גובה המגדל 85 מטרים, והוא בעל חמש קומות. בגובה 9.1 מטרים מהקרקע, הוצבו שמונה פסלים המייצגים את המעמדות והקסטות ההודיות. על פי הדיווחים, שעון המגדל ניגן בעבר 16 מנגינות כולל " Rule Britannia ", " God Save the Queen ", " Home! Sweet Home! " ו-"A Handel Symphony". בשנת 2013, ביוזמת סגן הקנצלר ראג'אן ולוקאר, החלה עבודת השיקום הראשונה של המגדל והושלמה במאי 2015. חברת Tata Consultancy Services (TCS) תרמה 4 קרונות רופי (4 מיליון רופי) למימון פרויקט השיקום.

### אולם הכינוסים
ממוזער|שמאל|אולם הכינוסים של אוניברסיטת מומבאי בשנת 1870
אולם הכינוסים (Convocation Hall) של אוניברסיטת מומבאי, הידוע גם בשם אולם קאוואג'י ג'האנג'יר, הוא חלק ממכלולי האדריכלות הוויקטוריאנית ואדריכלות האר דקו במומבאי סביב מיידן אובל (Oval Maidan). אתר זה הוכרז כאתר מורשת עולמית של אונסק"ו. הוא תוכנן על ידי סר ג'ורג' גילברט סקוט, ובנייתו נמשכה בין השנים 1869–1874. האולם קרוי על שם קאוואג'י ג'האנג'יר רדימאני (Cowasji Jehangir Readymoney), פילנתרופ פרסי שמימן את הבנייה.

בשנים 2006–2007, האולם שוחזר על ידי צוות, בראשות האדריכלית המשמרת, אבּה נאראיין למבה (Abha Narain Lambah). פרויקט זה זכה בפרס הצטיינות במסגרת פרסי אונסק"ו לשימור מורשת תרבותית באסיה-פסיפיק.

## מכללות מסונפות
אוניברסיטת מומבאי אחראית להעניק השכלה אקדמאית ב-7 מחוזות מרכזיים במדינת מהאראשטרה, במחוז העיר מומבאי, במחוז הפרברים של מומבאי, במחוז פלגר, במחוז רייגאד, במחוז רטנגירי, במחוז סינדהודורג ובמחוז ת'אן.

### מכונים בולטים
אוניברסיטת מומבאי פועלת גם מחוץ לארבעת הקמפוסים שלה במומבאי ומספקת הכשרה מקצועית ומחקר רפואי באמצעות שיתופי פעולה עם בתי חולים מובילים. מחלקות אלו כוללות את המחלקות לרפואה ולמחקר רפואי הפועלות בבתי חולים ידועים בעיר מומבאי, כגון: בית החולים טאטה ממוריאל (Tata Memorial Hospital), בית החולים בומביי (Bombay Hospital), המכללה הרפואית G.S ובית החולים King Edward Memorial Hospital. בתי החולים הללו מציעים פלטפורמות מעשיות לסטודנטים, המשלבות הכשרה קלינית עם מחקר מתקדם.

נכון ל-2024, המחלקה לרפואה בבית החולים טאטה ממוריאל קשורה גם למכון הלאומי הומי באבה (Homi Bhabha National Institute).

המכון לטכנולוגיה כימית (שנודע בעבר בתור המחלקה האוניברסיטאית לטכנולוגיה כימית, UDCT), היה במקור מחלקה של אוניברסיטת מומבאי (MU), בהמשך המכון קבל מעמד של אוניברסיטה עצמאית.

מכון הטכנולוגיה וירמטה ג'יבאי (Veermata Jijabai Technological Institute - VJTI), שנקרא בעבר המכון הטכני ויקטוריה ג'ובילי (Victoria Jubilee Technical Institute), נוסד בשנת 1887 והיה המכון הראשון להנדסה של אוניברסיטת מומבאי.   מכללת ההנדסה ת'אדומל שאהאני (Thadomal Shahani Engineering College) הייתה המכללה הראשונה באוניברסיטת מומבאי שהחלה ללמד קורסים בהנדסת מחשבים, טכנולוגיית מידע, הנדסת אלקטרוניקה והנדסה ביו-רפואית. שמאל|ממוזער| ספריית קמפוס פורט.

## דירוגים
 מבחינה בינלאומית, אוניברסיטת מומבאי דורגה 751–760 בדירוג QS של אוניברסיטאות בעולם לשנת 2024 ו-291–300 באסיה. היא דורגה בין 1201–1500 בעולם לפי דירוג האוניברסיטאות העולמית של Times Higher Education בשנת 2023, 400-351 באסיה בשנת 2022 ובאותה קבוצה בקרב הכלכלות המתעוררות.

מסגרת הדירוג הלאומית המוסדית (NIRF) של הודו, דירגה את האוניברסיטה במקום ה-61 מבין האוניברסיטאות בהודו בשנת 2024. היא גם דורגה במקום ה-96 הכללי בשנת 2023.

## מזכרי הבנות עם אוניברסיטאות בעולם
האוניברסיטה חתמה על מזכרי הבנות (Memoranda of Understanding - MoUs) עם מוסדות מובילים ברחבי העולם, כולל אוניברסיטאות מאירופה, סין, אוסטרליה וקנדה. המזכרים נחתמו עם אוניברסיטת אמסטרדם, אוניברסיטת באת', אוניברסיטת ליברפול הופ, אוניברסיטת טורונטו מטרופוליטן, בית הספר לניהול של IESEG, אוניברסיטת טיאנג'ין לטכנולוגיה, אוניברסיטת טיאנג'ין, אוניברסיטת ננקאי בסין ואוניברסיטת אדית קואן באוסטרליה. אוניברסיטת אוקספורד. שיתופי הפעולה הללו נועדו לחזק את חילופי הסטודנטים, המחקר המשותף, ותוכניות לימודים מתקדמות.

## ראו גם
* האוניברסיטה הפתוחה הלאומית ע"ש אינדירה גנדי
* הספרייה הלאומית של הודו
* המכון הטכנולוגי ההודי

## קישורים חיצוניים

* 
* 
* 
* שיתוף פעולה בין אוניברסיטת בר-אילן בתחום NANOEL ואוניברסיטאות אחרות כולל אוניברסיטת מומבאי
* Heritage hall 
* מלכה של שתי ממלכות, אודות הלימודים של ישראלית באוניברסיטת מומבאי
* סיור וירטואלי בגן אוניברסיטת מומבאי בקמפוס קלינה (סבלנות! המצגת כבדה)

## הערות שוליים

קטגוריה:דפים עם נקודות ציון חסרות בוויקינתונים
*
מומבאי
קטגוריה:הודו: מדע וטכנולוגיה
קטגוריה:מומבאי
קטגוריה:הודו: ספריות